
BIROUL PERMANENT

AL

CAMEREI DEPUTAȚILOR
Vă înaintăm, alăturat, Raportul suplimentar comun asupra propunerii legislative pentru modificarea Ordonanţei de urgenţă nr.63/2010 pentru modificarea şi completarea Legii nr.273/2006 privind finanţele publice locale, precum şi pentru stabilirea unor măsuri financiare, transmisă cu PLx 136/2018 din 26 iunie 2018, în vederea unei noi examinări şi depunerii unui nou raport.
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,
Marius - Constantin BUDĂI

	VICEPREŞEDINTE,
Ion CĂLIN

PLx.136/2018
R A P O R T     S U P L I M E N T A R  C O M U N
asupra 
propunerii legislative pentru modificarea Ordonanţei de urgenţă nr.63/2010 pentru modificarea şi completarea Legii nr.273/2006 privind finanţele publice locale, precum şi pentru stabilirea unor măsuri financiare

În şedinţa Plenului Camerei Deputaţilor din ziua de luni, 26 iunie 2018, în temeiul art.70 din Regulamentul Camerei Deputaţilor, republicat, s-a hotărât retrimiterea propunerii legislative pentru modificarea Ordonanţei de urgenţă nr.63/2010 pentru modificarea şi completarea Legii nr.273/2006 privind finanţele publice locale, precum şi pentru stabilirea unor măsuri financiare Comisiei pentru buget, finanţe şi bănci şi Comisiei pentru administraţie publică şi amenajarea teritoriului cu adresa nr. Pl x. 136 din 26 iunie 2018, în vederea unei noi examinări şi depunerii unui nou raport.

Pentru această inițiativă legislativă s-a întocmit raportul nr.4c-6/113 din 5 iunie 2018, respectiv 4c-2/205 din 5 iunie 2018 prin care s-a propus respingerea propunerii legislative.

Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în ședința din 14 martie 2018.
Consiliul Legislativ a avizat favorabil propunerea legislativă, conform avizului nr. 929 din 2 noiembrie 2017.

Guvernul, prin punctul de vedere nr.157 din 15.02.2018, lasă la latitudinea Parlamentului să decidă asupra oportunității adoptării acestei inițiative legislative. 

Comisia pentru muncă şi protecţie socială a avizat favorabil propunerea legislativă, conform avizului nr. 4c-7/240 din 3 aprilie 2018.
Comisia pentru sănătate şi familie a avizat negativ propunerea legislativă, conform avizului nr. 4c-8/106 din 27 martie 2018.
Comisia pentru învăţământ, ştiinţă, tineret şi sport a avizat negativ propunerea legislativă, conform avizului nr. 4c-9/94 din 28 martie 2018.
Propunerea legislativă supusă dezbaterii are ca obiect de reglementare modificarea art.III alin.(2) din Ordonanţa de urgenţă a Guvernului nr.63/2010, în sensul exceptării serviciilor publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau judeţene, de la încadrarea în numărul maxim de posturi determinat potrivit anexei la ordonanţa de urgenţă.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru buget finanțe și bănci și membrii Comisiei pentru administraţie publică şi amenajarea teritoriului au reexaminat propunerea legislativă şi documentele conexe, în şedinţa din data de 26 iunie 2018. 

La lucrările Comisiei pentru buget finanțe și bănci și-au înregistrat prezența un număr de 23 deputați, din totalul de 25 de membri, iar la lucrările Comisiei pentru administraţie publică şi amenajarea teritoriului un număr de 22 deputaţi din totalul de 23 de membri.
La dezbaterea propunerii legislative, au participat în calitate de invitați, doamna Sirma Caraman - secretar de stat din cadrul Ministerului Dezvoltării Regionale și Administrației Publice.
  În urma examinării propunerii legislative şi a opiniilor exprimate, membrii celor două comisii prezenți la lucrări, au hotărât, cu majoritate de voturi, să propună plenului Camerei Deputaţilor raportul comun de adoptare a  propunerii legislative pentru modificarea Ordonanţei de urgenţă nr.63/2010 pentru modificarea şi completarea Legii nr.273/2006 privind finanţele publice locale, precum şi pentru stabilirea unor măsuri financiare, cu amendamente admise prezentate în anexa la prezentul raport.
     În raport cu obiectul şi conţinutul său, propunerea legislativă face parte din categoria legilor ordinare.
               PREŞEDINTE,                                    VICEPREŞEDINTE,       

    Marius - Constantin BUDĂI                                 Ion CĂLIN     

     
      SECRETAR,                                               SECRETAR,

                  Marilen-Gabriel Pirtea                                    Angelica FĂDOR
	Şef Serviciu

Giorgiana Ene
	Şef Serviciu

Sofia Chelaru

	Expert parlamentar

Dicu Ana Cristina
	Consilier parlamentar

Nicoleta Toma


Anexa

Amendamente admise

	Nr. crt.
	Text OUG nr.63/2010
	Text inițiativă legislativă
	Amendamente propuse

 (autorul amendamentului)
	Motivarea amendamentelor propuse

	0
	1
	2
	3
	4

	1. 
	
	LEGE
pentru modificarea Ordonanței de urgență nr.63/2010 pentru modificarea și completarea Legii nr.273/2006 privind finanțele publice locale, precum și pentru stabilirea unor măsuri financiare
	LEGE
privind modificarea alin.(2) al art.III din Ordonanța de urgență a Guvernului nr.63/2010 pentru modificarea și completarea Legii nr.273/2006 privind finanțele publice locale, precum și pentru stabilirea unor măsuri financiare


	Tehnică legislativă

	2. 
	
	
Articol unic. - Ordonanța de urgență nr.63/2010 pentru modificarea și completarea Legii nr.273/2006 privind finanțele publice locale, precum și pentru stabilirea unor măsuri financiare se modifică după cum urmează:
	
Articol unic. - Alineatul (2) al articolului III din Ordonanța de urgență a Guvernului nr.63/2010 pentru modificarea și completarea Legii nr.273/2006 privind finanțele publice locale, precum și pentru stabilirea unor măsuri financiare, publicată în Monitorul Oficial al României, Partea I, nr.450 din 2 iulie 2010, aprobată cu modificări și completări prin Legea nr.13/2011, cu modificările și completările ulterioare, se modifică după cum urmează:


	Tehnică legislativă

	3. 
	Articolul III

(2) Numărul maxim de posturi prevăzut la alin. (1) nu se aplică capitolelor bugetare «Învăţământ», «Sănătate» şi «Asigurări şi asistenţă socială», indiferent de sursa de finanţare.
	Art.Ill (2) se modifică și va avea următorul cuprins:

(2)Numărul maxim de posturi prevăzut la alin. (1) nu se aplică și capitolului bugetar “Învățământ” finanțat din bugetele locale, precum și capitolelor bugetare “Sănătate”, “Asigurări și asistență socială” și “servicii publice de interes local sau județean, specializate, cu personalitate juridică, înființate și organizate în subordinea consiliilor locale sau consiliilor județene, după caz, prin hotărâri ale autorităților deliberative ale unităților administrativ-teritoriale respective”, așa cum sunt definite la art 28, lit a, din legea 51/2006, republicată cu modificările și completările ulterioare, indiferent de sursa de finanțare.
	Art.Ill 

(2) Numărul maxim de posturi prevăzut la alin. (1) nu se aplică și capitolului bugetar “Învățământ” finanțat din bugetele locale, precum și capitolelor bugetare “Sănătate”, “Asigurări și asistență socială” și “Servicii publice de interes local sau județean, specializate, cu personalitate juridică, înființate și organizate în subordinea consiliilor locale sau consiliilor județene, după caz, prin hotărâri ale autorităților deliberative ale unităților administrativ-teritoriale respective”, așa cum sunt definite la art.28, alin.(2) lit.a), din Legea  serviciilor comunitare de utilități publice nr.51/2006, republicată cu modificările și completările ulterioare, indiferent de sursa de finanțare.


	Tehnică legislativă

